- Hindi News
- National
- वेतन में बढ़ोतरी की मांग को लेकर चौकीदारों ने प्रदर्शन कर जताया रोष, डीसी को सौंपा ज्ञापन
वेतन में बढ़ोतरी की मांग को लेकर चौकीदारों ने प्रदर्शन कर जताया रोष, डीसी को सौंपा ज्ञापन
हरियाणाभर से ग्रामीण चौकीदार सोमवार को करनाल में इकट्ठा हुए। कर्ण पार्क में रैली करने के बाद चौकीदार सरकार के खिलाफ प्रदर्शन करते हुए जिला सचिवालय पहुंचे। सचिवालय में चौकीदार धरने पर बैठ गए और जमकर नारेबाजी की। इसके बाद डीसी को मांगों का ज्ञापन सीएम के नाम सौंपा गया। हरियाणा ग्रामीण चौकीदार सभा के प्रदेश अध्यक्ष परवारा राम ने अध्यक्षता की संचालन महासचिव संजीत कुमार ने किया।
सीटू के प्रदेश महासचिव जयभगवान, उपाध्यक्ष रामचंद्र और कलीराम ने मुख्य तौर पर चौकीदारों को संबोधित किया। राज्य अध्यक्ष परवारा राम ने कहा कि प्रदेश की खट्टर सरकार ग्रामीण चौकीदारों की अनदेखी कर रही है। ग्रामीण चौकीदार गांव में सरकार का प्रमुख कर्मचारी है, परंतु 40-40 साल की सेवा के बावजूद मामूली मानदेय 3500 रुपए में काम करवाया जा रहा है। केंद्र सरकार के सातवें वेतन आयोग ने 18 हजार रुपए न्यूनतम वेतन की सिफारिश की है। हरियाणा सरकार में न्यूनतम वेतन 8240 रुपए है। बड़े शर्म की बात है कि गांव के चौकीदारों की मेहनत की भारी लूट की जा रही है। राज्य सरकार द्वारा निर्धारित न्यूनतम वेतन भी नहीं दिया जा रहा है। कर्मचारी नेताओं ने कहा कि भाजपा सरकार जो वादे करके सत्ता में आई थी उसके विपरीत कार्य कर रही है।
येहैं चौकिदारों की मुख्य मांगें
चौकीदारोंके मानदेय में बढ़ोतरी की जाए, रुके हुए मानदेय का भुगतान शीघ्र किया जाए, अधिनियम 2016 में चौकीदारों के खिलाफ लगाई गई शर्तों को रद्द किया जाए, बकाया पेंशन मुनादी भत्ते का शीघ्र भुगतान हो। निगमों में शामिल किए गए चौकीदारों को नगर निगम का कर्मचारी घोषित किया जाए, स्कूलों में लगे एजुसेट चौकीदारों को पक्का किया जाए तथा 300 की आबादी पर चौकीदार की नियुक्ति हों। चौकीदारों ने 15 मांगों का ज्ञापन डीसी को सौंपा। इस अवसर पर कलीराम, सीटू के जिला सचिव जगपाल राणा, हरीश बागी, जोगा सिंह, ग्रामीण चौकीदार सभा से धर्मपाल, बाबूराम, चूड़िया राम, श्रवण सिंह, सुभाष, दिवानाराम, ज्ञानेंद्र, अनिल, सतवीर, भगत सिंह, भतेरी देवी, पूर्णिमा शीला ने भी चौकीदारों को संबोधित किया।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva